SAPPE จับตาผลงานเด่น “รายได้ส่งออกฟื้น”
มีการวิเคราะห์ว่า SAPPE จะสามารถทำกำไร Q2/64 ที่ 118 ล้านบาท เพิ่มขึ้น 35% จากไตรมาสก่อน และเพิ่มขึ้น 42% จากงวดเดียวกันของปีก่อน
มีการวิเคราะห์ว่า SAPPE จะสามารถทำกำไร Q2/64 ที่ 118 ล้านบาท เพิ่มขึ้น 35% จากไตรมาสก่อน และเพิ่มขึ้น 42% จากงวดเดียวกันของปีก่อน
17 ก.ค. 2564

คุณค่าบริษัท
มีการวิเคราะห์กันว่า บริษัท เซ็ปเป้ จำกัด (มหาชน) หรือ SAPPE คาดสามารถทำกำไรสุทธิไตรมาส 2/2564 อยู่ที่ 118 ล้านบาท เพิ่มขึ้น 35.6% จากไตรมาสก่อน และเพิ่มขึ้น 42.2% จากงวดเดียวกันของปีก่อน แม้ยังมีสถานการณ์โควิด-19 กระทบรายได้ในประเทศ และต่างประเทศในบางประเทศ เช่น อินโดนีเซีย และฟิลิปปินส์
อย่างไรก็ดียังคาดรายได้ในประเทศยังทรงตังจากไตรมาสก่อน (แต่ลดลง 9% จากงวดเดียวกันของปีก่อน) เพราะได้สินค้าใหม่เข้ามาช่วยหนุน อาทิ Beauti Drink กลิ่นเทอร์ปีน และคาดรายได้ส่งออกจะฟื้นตัวอย่างน่าประทับใจ เพิ่มขึ้น36% จากไตรมาสก่อน, และเพิ่มขึ้น 60% จากงวดเดียวกันของปีก่อน มาจากทั้งตะวันออกกลาง, เกาหลีใต้, ยุโรป และสหรัฐ ตามการฟื้นตัวจาก COVID-19 ที่เร็วกว่าไทย
ผลดังกล่าวส่งผลให้อัตราการใช้กำลังการผลิตสูงขึ้นได้ตามฤดูกาล และสามารถหักล้างผลลบจากต้นทุน Pet Resin ที่ปรับขึ้นได้ทั้งหมด จึงคาดอัตรากำไรขั้นต้นจะยังทำได้ดีทรงตัวใกล้เคียงไตรมาส 1/2564 และสูงขึ้นจาก 35.4% ในไตรมาส 2/2563 เพราะปีก่อน Excise Tax ยังไม่ถูกลด ในขณะที่คาดค่าใช้จ่ายจะสูงขึ้น 17.5% จากไตรมาสก่อน, และเพิ่มขึ้น 32.1% จากงวดเดียวกันของปีก่อน โดยมาจากค่าขนส่งที่สูงขึ้นจากการช่วยลูกค้าหาสายเรือ โดยลูกค้าเป็นผู้รับผิดชอบค่าขนส่ง บริษัทจึงรับรู้กลับมาในส่วนของรายได้อื่น ซึ่งครอบคลุมค่าใช้จ่ายได้ทั้งหมด สำหรับส่วนแบ่งขาดทุนจาก Danone-Sappe ยังขาดทุนต่อเนื่องใกล้เคียงไตรมาสก่อน เพราะยังไม่มีการออกสินค้าใหม่ และถูกกระทบจาก COVID-19
โดยหากกำไรไตรมาส 2/2564 เป็นไปตาม บล.ฟินันเซีย ไซรัส คาดการณไว้ ทาง SAPPE จะมีกำไรสุทธิครึ่งแรกปี 2564 อยู่ที่ 204 ล้านบาท เพิ่มขึ้น 23.6% จากงวดเดียวกันของปีก่อน จะคิดเป็น 43% ของประมาณการกำไรทั้งปี
นอกจากนี้ประเมินแนวโน้มกำไรจะฟื้นตัวต่อในไตรมาส 3/2564 และน่าจะเป็นกำไรสูงสุดของปีนี้ เพราะเป็น High Season ของธุรกิจ, รายได้ส่งออก ยังดูสดใสต่อเนื่อง, ล่าสุดมีการออกสินค้าใหม่จากการ Collaborate กับ WORK คือ ลูกอมครูเพ็ญศรี และร่วมกับแบรนด์ ตะขาบ 5 ตัว ทำเครื่องดื่มสมุนไพรสกัดจากหล่อ อั้งก๊วย ชะเอมเทศ มะนาว และมะขามป้อม และยังมีแผนออกสินค้าใหม่เพิ่มเติมอีก หลาย SKU ในครึ่งหลังปี 2564 รวมถึงสินค้าที่มีส่วนผสมจากกัญชงที่อยู่ระหว่างพัฒนาสูตร เพื่อเตรียมออกภายในไตรมาส 4/2564 ทั้งนี้ขึ้นอยู่กับความคืบหน้าของกฎหมายและ ใบอนุญาตจาก อย.เป็นหลัก
ขณะที่แม้ต้นทุน Pet Resin ที่สูงขึ้น จะถูก กระทบเต็มไตรมาสในไตรมาส 3/2564 โดยราคา Pet เพิ่มขึ้น 20% จากงวดเดียวกันของปีก่อน แต่บริษัทได้ปรับปรุงต้นทุน และประสิทธิภาพการผลิต เพื่อให้กระทบอัตรากำไรขั้นต้นไม่เกิน 1% เชื่อว่าผลกระทบอาจน้อยกว่านั้น เพราะยังได้รับผลบวกจากค่าเงินบาทอ่อนค่าเข้ามาช่วย สถานการณ์โดยรวมยังดูสอดคล้องกับประมาณการ
ทั้งนี้จึงยังคงประมาณการกำไรสุทธิปี 2564 อยู่ที่ 477 ล้านบาท เพิ่มขึ้น 25.5% จากงวดเดียวกันของปีก่อน และในปี 2565 อยู่ที่ 531 ล้านบาท เพิ่มขึ้น 11.3% จากงวดเดียวกันของปีก่อน
ดังนั้นยังคงราคาเป้าหมายปี 2564 ที่ 36 บาท ยังมี Upside 34.6% คงคำแนะนำ “ซื้อ”
…
ผู้ถือหุ้นรายใหญ่
รายชื่อกรรมการ